Diari Oficial de la Generalitat Valenciana


Sumari del DOGV 4981, del 08-04-2005 (2005/3585)

Informació pública de la modificació puntual del pla de reforma interior Parc Ansaldo i del projecte de reparcel·lació forçosa del sector Parc Ansaldo.
-------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3585


Organisme emissor
:   Conselleria de Territori i Habitatge

Tipus de document
:   Anunci

Informació pública de la modificació puntual del pla de reforma interior Parc Ansaldo i del projecte de reparcel·lació forçosa del sector Parc Ansaldo. [2005/M3585]
  
L'Institut Valencià d'Habitatge, SA (IVVSA), com a empresa pública de la Generalitat Valenciana, adscrita a la Conselleria de Territori i Habitatge, de conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i basant-se en el conveni de col·laboració subscrit amb l'Ajuntament de Sant Joan d'Alacant, el 16 de desembre de 2002, ha promogut programa d'actuació integrada que incorpora projecte d'urbanització del sector Parc Ansaldo de Sant Joan d'Alacant.
  
A fi de desenvolupar i executar el corresponent programa d'actuació integrada, l'Institut Valencià d'Habitatge ha redactat modificació puntual del pla de reforma interior Parc Ansaldo i projecte de reparcel·lació forçosa del sector Parc Ansaldo de Sant Joan d'Alacant.
  
El procediment per a l'aprovació de la modificació puntual del pla de reforma interior Parc Ansaldo i del projecte de reparcel·lació està subjecte a les mateixes regles que per als plans especials es fixen en l'article 38 de la LRAU, amb aplicació del procediment de tramitació d'urgència previst en l'article 43 de l'esmentada llei.
  
De conformitat amb el que disposa l'article 38 de la LRAU, per Resolució del conseller de Territori i Habitatge, de data 31 de març de 2005, s'ha acordat sotmetre a informació pública, per un període de 20 dies, la modificació puntual de pla de reforma interior i projecte de reparcel·lació forçosa del sector Parc Ansaldo de Sant Joan d'Alacant, per mitjà de la seua publicació en el Diari Oficial de la Generalitat Valenciana i en un diari d'informació general editat a la Comunitat Valenciana.
  
La documentació estarà depositada fins a tal període, per a la seua consulta pública en l'Ajuntament de Sant Joan d'Alacant, plaça d'Espanya, número 1, així com en les oficines de l'Institut Valencià d'Habitatge, SA., a Alacant, carrer de Girona, número 4.
  
Durant l'esmentat termini, podran presentar-se les al·legacions que es consideren oportunes en les oficines de l'IVVSA, així com en qualsevol de les dependències o registres establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, de modificació de la Llei 30/1992, per als interessats que figuren com a desconeguts o amb domicili ignorat.